CELEX: 62009CJ0518
Language: ro
Date: 2011-07-21 00:00:00
Title: Hotărârea Curții (camera a cincea) din 21 iulie 2011. # Comisia Europeană împotriva Republicii Portugheze. # Neîndeplinirea obligațiilor de către un stat membru - Libertatea de stabilire și libera prestare a serviciilor - Desfășurarea de activități de tranzacționare imobiliară. # Cauza C-518/09.

Hotărârea Curții (Camera a cincea) din 21 iulie 2011 — Comisia/Portugalia
      (Cauza C‑518/09)
      „Neîndeplinirea obligațiilor de către un stat membru — Libertatea de stabilire și libera prestare a serviciilor — Desfășurarea de activități de tranzacționare imobiliară”
      1.                     Libertatea de stabilire — Libera prestare a serviciilor — Restricții — Reglementare națională care nu face distincția între
            libertatea de stabilire și libera prestare a serviciilor în cazul agenților imobiliari și al consultanților imobiliari — Obligație
            impusă agenților imobiliari și consultanților imobiliari stabiliți în alt stat membru de a crea o agenție imobiliară în statul
            membru în cauză pentru a‑și putea exercita activitatea în acel stat — Inadmisibilitate — Justificare — Lipsă (art. 49 TFUE
            și 56 TFUE) (a se vedea punctele 61-75 și 87 și dispozitivul)
      2.                     Libera prestare a serviciilor — Restricții — Reglementare națională care impune, pe de o parte, agenților imobiliari și consultanților
            imobiliari obligația de a deține o asigurare conformă cu legislația acestui stat membru și de a dispune de capitaluri proprii
            pozitive și, pe de altă parte, ca astfel de societăți să fie supuse controlului disciplinar integral efectuat de organismul
            național însărcinat să se ocupe de sectorul construcțiilor — Inadmisibilitate — Justificare — Lipsă (art. 56 TFUE) (a se vedea
            punctele 76-84 și 87 și dispozitivul)
      3.                     Libera prestare a serviciilor — Restricții — Reglementare națională care impune agenților imobiliari obligația de a‑și exercita
            activitatea cu titlu exclusiv, cu excepția activității de administrare a unor bunuri pe seama unor terți, iar consultanților
            imobiliari obligația de a‑și exercita activitatea cu titlu exclusiv — Inadmisibilitate — Justificare — Lipsă (art. 56 TFUE)
            (a se vedea punctele 64-66 și 85-87 și dispozitivul)
      Obiectul 
      
         
               Neîndeplinirea obligațiilor de către un stat membru — Încălcarea articolelor 49 TFUE și 56 TFUE — Desfășurarea de activități
                  de tranzacționare imobiliară
               
            Dispozitivul
      
         
                  1)
               
               
                  
               
               
                  	Republica Portugheză nu și‑a îndeplinit obligațiile care îi revin în temeiul articolului 56 TFUE întrucât
               
            –      a permis desfășurarea de activități de intermediere imobiliară numai în cadrul unei agenții imobiliare,
      –      a impus agenților imobiliari și consultanților imobiliari stabiliți în alte state membre să se asigure pentru răspundere profesională
         prin deținerea unei asigurări conforme cu legislația portugheză,
      
      –      a impus agenților imobiliari stabiliți în alte state membre obligația de a dispune de capitaluri proprii pozitive în sensul
         acestei legislații și
      
      –      a supus agenții imobiliari și consultanții imobiliari din alte state membre controlului disciplinar integral efectuat de Instituto
         de Construção e do Imobiliário IP
      
      și
      Republica Portugheză nu și‑a îndeplinit obligațiile care îi revin în temeiul articolelor 49 TFUE și 56 TFUE întrucât
      –      a impus agenților imobiliari obligația de a exercita activitatea de intermediere imobiliară cu titlu exclusiv, cu excepția
         activității de administrare imobiliară pe seama unor terți, și
      
      –      a impus consultanților imobiliari obligația de a exercita cu titlu exclusiv activitatea de consultanță imobiliară.
      
         
                  2)
               
               
                  
               
               
                  	Obligă Republica Portugheză la plata cheltuielilor de judecată.